Իմ սերնդից ոչ մեկը՝ որքան գիտեմ, հետևում եմ, չէ՞: Ես շատ եմ խոսում այս մասին, բայց դե Թումանյանի ժամանակներն ու էն ժամանակվա գրողներն այլ էին, հիմա` այլ: Իսկ երիտասարդ սերնդից երիտասարդ երկու գրողներ՝ արձակագիր Անրի Գրիգորյանն ու բանաստեղծուհի Դիանա Տեր-Բաղդասարովան են օգտվում նորագույն տեխնոլոգիաներից: Անրիի արձակը փայլուն է: Նա է մեր արձակի ապագան: Անրին հայ գրողների «Վերնատուն» միության եւ «Շեմ» գրական ակումբի անդամ է: Մեկ տարի ուսումը շարունակեց Լոնդոնում, այժմ Բուդապեշտում է, շուտով կվերադառնա: Խոստումնալից ուժ է նաև Դիանա Տեր- Բաղդասարովան: Նա նաև դասաժամեր ունի Թբիլիսիի պետական համալսարանում: Բանաստեղծություններ է գրում: Երկուսն էլ հիանալի տիրապետում են նաև վրացերենին, թարգմանում են: Թարգմանում են նաև իմ աղջիկները՝ Մարինա և Գայանե Բոստանջյանները: Ուրիշ թարգմանիչներ էլ ունենք: Ես պարզապես խոսում եմ գեղարվեստական թարգմանությունների մասին: Երիտասարդ գրողներ ունենք և՛ Մառնեուլի շրջանում և՛ Ջավախքում: